CELEX: 31991R1107
Language: el
Date: 1991-04-30
Title: Κανονισμός (ΕΟΚ) αριθ. 1107/91 της Επιτροπής της 30ής Απριλίου 1991 για την τροποποίηση του παραρτήματος του κανονισμού (ΕΟΚ) αριθ. 3596/90 σχετικά με τη θέσπιση ποιοτικών προδιαγραφών για τα ροδάκινα και τα νεκταρίνια

Avis juridique important

|

31991R1107

Κανονισμός (ΕΟΚ) αριθ. 1107/91 της Επιτροπής της 30ής Απριλίου 1991 για την τροποποίηση του παραρτήματος του κανονισμού (ΕΟΚ) αριθ. 3596/90 σχετικά με τη θέσπιση ποιοτικών προδιαγραφών για τα ροδάκινα και τα νεκταρίνια  

Επίσημη Εφημερίδα αριθ. L 110 της 01/05/1991 σ. 0063 - 0066 Φινλανδική ειδική έκδοση: Κεφάλαιο 3 τόμος 37 σ. 0102  Σουηδική ειδική έκδοση: Κεφάλαιο 3 τόμος 37 σ. 0102 

ΚΑΝΟΝΙΣΜΟΣ (ΕΟΚ) αριθ. 1107/91 ΤΗΣ ΕΠΙΤΡΟΠΗΣ  της 30ής Απριλίου 1991  για την τροποποίηση του παραρτήματος του κανονισμού (ΕΟΚ) αριθ. 3596/90 σχετικά με τη θέσπιση ποιοτικών προδιαγραφών για τα ροδάκινα και τα νεκταρίνιαΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 19ης Μαΐου 1972 για την κοινή οργάνωση αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3920/90 (2), και ιδίως το δεύτερο εδάφιο του άρθρου 2  παράγραφος 3 του εν λόγω κανονισμού,  Εκτιμώντας:  ότι το παράρτημα του κανονισμού (ΕΟΚ) αριθ. 3596/90 της Επιτροπής (3), θεσπίζει ποιοτικές προδιαγραφές για τα ροδάκινα και τα νεκταρίνια-  ότι σημανικά λάθη παρεισέφρησαν στη δημοσιευθείσα έκδοση αυτών των ποιοτικών προδιαγραφών- ότι το παράρτημα θα έπρεπε να διορθωθεί ανάλογα-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 3596/90 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει από την 1η Μαΐου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Απριλίου 1991. Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 375 της 31. 12. 1990, σ. 17. (3) ΕΕ αριθ. L 350 της 14. 12. 1990, σ. 38.    ΠΑΡΑΡΤΗΜΑ  ΠΟΙΟΤΙΚΕΣ ΠΡΟΔΙΑΓΡΑΦΕΣ ΓΙΑ ΤΑ ΡΟΔΑΚΙΝΑ ΚΑΙ ΤΑ ΝΕΚΤΑΡΙΝΙΑ  Ι. ΚΑΘΟΡΙΣΜΟΣ ΤΟΥ ΠΡΟΪΟΝΤΟΣ  Οι παρούσες προδιαγραφές αφορούν τα ροδάκινα και τα νεκταρίνια (1) των ποικιλιών (cultivars) που προέρχονται από το Prunus persica Sieb. και Zucc., που προορίζονται να παραδοθούν νωπά στον καταναλωτή, με εξαίρεση τα ροδάκινα και τα νεκταρίνια που  προορίζονται για βιομηχανική μεταποίηση.  ΙΙ. ΔΙΑΤΑΞΕΙΣ ΟΣΟΝ ΑΦΟΡΑ ΤΗΝ ΠΟΙΟΤΗΤΑ  Οι προδιαγραφές αποσκοπούν στον καθορισμό των ποιοτήτων που πρέπει να έχουν τα ροδάκινα και τα νεκταρίνια μετά την προετοιμασία και τη συσκευασία.  Α. Ελάχιστα χαρακτηριστικά  Εάν ληφθούν υπόψη οι ειδικές διατάξεις που προβλέπονται για κάθε κατηγορία και τα αποδεκτά όρια ανοχής, τα ροδάκινα και τα νεκταρίνια όλων των κατηγοριών πρέπει να είναι:  - ολόκληρα,  - υγιή- αποκλείονται τα προϊόντα που έχουν σήψη ή αλλοιώσεις που θα τα καθιστούσαν ακατάλληλα για κατανάλωση,  - καθαρά πρακτικά απαλλαγμένα από ξένη ύλη που είναι ορατή διά γυμνού οφθαλμού,  - χωρίς εξωτερική ασυνήθιστη υγρασία,  - χωρίς ξένη οσμή ή/και γεύση,  - πρακτικά χωρίς παρασιτικές ασθένειες,  - πρακτικά χωρίς ζημιές από παράσιτα.  Τα ροδάκινα και τα νεκταρίνια πρέπει να έχουν συλλεγεί προσεκτικά. Το στάδιο της ανάπτυξης και ο βαθμός ωριμότητας των ροδακίνων και των νεκταρινιών πρέπει να επιτρέπει στα φρούτα:  - να αντέχουν τη μεταφορά και τη μεταχείριση  και  - να φθάνουν σε καλή κατάσταση στον τόπο προορισμού.  Β. Ταξινόμηση  Τα ροδάκινα και τα νεκταρίνια κατατάσσονται στις τρεις παρακάτω κατηγορίες:  i) Κατηγορία "Extra":  Τα ροδάκινα και τα νεκταρίνια που κατατάσσονται στην κατηγορία αυτή πρέπει να είναι ανώτερης ποιότητας. Πρέπει να έχουν το σχήμα, την ανάπτυξη και το χρωματισμό που είναι χαρακτηριστικά της ποικιλίας, λαμβάνοντας υπόψη την περιοχή παραγωγής. Πρέπει να  μην έχουν κανένα ελάττωμα.  Τα ροδάκινα και τα νεκταρίνια αυτά δεν πρέπει να έχουν ελαττώματα, με εξαίρεση πολύ ελαφρές επιφανειακές αλλοιώσεις του φλοιού που να μην προκαλούν όμως αλλοίωση της γενικής εμφάνισης του προϊόντος, της ποιότητάς του, της διατήρησής του ή της εφαρμογής  του προϊόντος, της ποιότητάς του, της διατήρησής του ή της εμφάνισής του στη συσκευασία.  ii) Κατηγορία Ι:  Τα ροδάκινα και τα νεκταρίνια που κατατάσσονται στην κατηγορία αυτή πρέπει να είναι καλής ποιότητας. Πρέπει να έχουν τα τυπικά χαρακτηριστικά της ποικιλίας, λαμβανομένης υπόψη της περιοχής παραγωγής. Μπορεί, ωστόσο, να γίνει αποδεκτό ένα ελαφρύ ελάττωμα  ως προς το σχήμα, την ανάπτυξη ή το χρώμα.  Η σάρκα δεν πρέπει να έχει υποστεί καμία φθορά.  Αποκλείονται τα ροδάκινα και τα νεκταρίνια που είναι ανοιχτά στο σημείο πρόσφυσης του ποδίσκου.  Μπορούν, ωστόσο, να έχουν ελαφρά ελαττώματα του φλοιού, υπό την προϋπόθεση ότι αυτά δεν βλάπτουν τη γενική όψη του φρούτου, την ποιότητά του, τη διατήρηση και την παρουσίασή του στη συσκευασία, εντός των παρακάτω ορίων:  - 1 cm μήκους για τα ελαττώματα επιμήκους τύπου,  - 0,5 cm2 συνολικής επιφανείας για όλα τα άλλα ελαττώματα.  iii) Κατηγορία ΙΙ:  Η κατηγορία αυτή περιλαμβάνει τα ροδάκινα και τα νεκταρίνια που δεν είναι δυνατόν να καταταγούν στις παραπάνω κατηγορίες, αλλά ανταποκρίνονται στα ελάχιστα χαρακτηριστικά που καθορίζονται παραπάνω.  Η σάρκα δεν πρέπει να έχει σοβαρά ελαττώματα. Επίσης, τα ροδάκινα και τα νεκταρίνια που είναι ανοικτά στο σημείο πρόσφυσης του ποδίσκου γίνονται δεκτά μόνο στο πλαίσιο των ποιοτικών ορίων ανοχής.  Τα ροδάκινα και τα νεκταρίνια μπορεί να έχουν ελαττώματα του φλοιού, υπό την προϋπόθεση ότι διατηρούν τα βασικά χαρακτηριστικά τους όσον αφορά την ποιότητα, τη διατήρηση και την παρουσίαση εντός των παρακάτω ορίων:  - 2 cm μήκους για τα ελαττώματα επιμήκους τύπου,  - 1,5 cm2 συνολικής επιφανείας για τα άλλα ελαττώματα.  ΙΙΙ. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΚΑΤΑΤΑΞΗ ΚΑΤΑ ΜΕΓΕΘΟΣ  Το μέγεθος καθορίζεται:  - είτε από την περιφέρεια,  - είτε από τη μέγιστη διάμετρο της ισημερινής διατομής.  Τα ροδάκινα και τα νεκταρίνια ταξινομούνται κατά μέγεθος σύμφωνα με την ακόλουθη κλίμακα:   Διάμετρος  Προσδιορισμός  του μεγέθους  (κώδικας)  Περίμετρος      90 mm και άνω  AAAA  28 cm και άνω  από 80 mm περιλαμβανομένων έως 90 mm μη περιλαμβανομένων  AAA  από 25 cm περιλαμβανομένων έως 28 cm μη περιλαμβανομένων  από 73 mm περιλαμβανομένων έως 80 mm μη περιλαμβανομένων  AA  από 23  cm περιλαμβανομένων έως 25 cm μη περιλαμβανομένων  από 67 mm περιλαμβανομένων έως 73 mm μη περιλαμβανομένων  A  από 21 cm περιλαμβανομένων έως 23 cm μη περιλαμβανομένων  από 61 mm περιλαμβανομένων έως 67 mm μη περιλαμβανομένων  B  από 19 cm  περιλαμβανομένων έως 21 cm μη περιλαμβανομένων  από 56 mm περιλαμβανομένων έως 61 mm μη περιλαμβανομένων  C  από 17,5 cm περιλαμβανομένων έως 19 cm μη περιλαμβανομένων  από 51 mm περιλαμβανομένων έως 56 mm μη περιλαμβανομένων  D  από 16 cm  περιλαμβανομένων έως 17,5 cm μη περιλαμβανομένων     Το ελάχιστο αποδεκτό μέγεθος για την κατηγορία "Extra" είναι 56 mm (διάμετρος) και 17,5 cm (περιφέρεια).  Η ταξινόμηση κατά μέγεθος είναι υποχρεωτική για όλες τις κατηγορίες.  IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΟΡΙΑ ΑΝΟΧΗΣ  Για κάθε μέσο συσκευασίας γίνονται αποδεκτά όρια ανοχής όσον αφορά την ποιότητα και το μέγεθος για τα προϊόντα που δεν ανταποκρίνονται στις απαιτήσεις της αναφερόμενης κατηγορίας.  Α. Όρια ανοχής ως προς την ποιότητα  i) Κατηγορία "Extra":  5 % κατ' αριθμό ή κατά βάρος ροδακίνων ή νεκταρινιών που δεν ανταποκρίνονται στα χαρακτηριστικά της κατηγορίας, αλλά που είναι σύμφωνα με τα χαρακτηριστικά της κατηγορίας Ι ή είναι κατ' εξαίρεση αποδεκτά εντός των ορίων ανοχής της κατηγορίας αυτής.  ii) Κατηγορία Ι:  10 % κατ' αριθμό ή κατά βάρος ροδακίνων ή νεκταρινιών που δεν ανταποκρίνονται στα χαρακτηριστικά της κατηγορίας, αλλά είναι σύμφωνα με τα χαρακτηριστικά της κατηγορίας ΙΙ ή είναι κατ' εξαίρεση αποδεκτά εντός των ορίων ανοχής της κατηγορίας αυτής.  iii) Κατηγορία ΙΙ:  10 % κατ' αριθμό ή κατά βάρος ροδακίνων και νεκταρινιών που δεν ανταποκρίνονται στα χαρακτηριστικά της κατηγορίας ούτε στα ελάχιστα χαρακτηριστικά, με εξαίρεση τα ροδάκινα ή νεκταρίνια που έχουν σήψη, μώλωπες ή οποιαδήποτε αλλοίωση που τα καθιστά  ακατάλληλα για κατανάλωση.  Β. Όρια ανοχής ως προς το μέγεθος  Για όλες τις κατηγορίες: 10 % κατ' αριθμό ή κατά βάρος ροδακίνων ή νεκταρινιών που διαφέρουν από το μέγεθος που αναγράφεται στο κιβώτιο με όριο 3 mm περισσότερο ή λιγότερο στην περίπτωση που το μέγεθος αφορά τη διάμετρο και 1 cm περισσότερο ή λιγότερο  στην περίπτωση που το μέγεθος αφορά την περίμετρο.  Εντούτοις, για τα ροδάκινα ή νεκταρίνια που κατατάσσονται στο μικρότερο μέγεθος, αυτό το όριο ανοχής ορίζεται αποκλειστικά για τα ροδάκινα και τα νεκταρίνια των οποίων το μέγεθος δεν είναι περισσότερο από 21 mm (διάμετρος) ή περισσότερο από 6 mm  (περίμετρος) από το ελάχιστο καθορισμένο μέγεθος.  V. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗ  Α. Ομοιογένεια  Το περιεχόμενο κάθε κιβωτίου πρέπει να είναι ομοιογενές και να περιέχει αποκλειστικά ροδάκινα ή νεκταρίνια της ίδιας προέλευσης, ποικιλίας, ποιότητας, βαθμού ωριμότητας και μεγέθους και, για την κατηγορία "Extra", το ίδιο χρώμα.  Το τμήμα των φρούτων που φαίνεται στο κιβώτιο πρέπει να είναι αντιπροσωπευτικό του συνόλου.  Β. Συσκευασία  Τα ροδάκινα ή τα νεκταρίνια πρέπει να είναι συσκευασμένα κατά τρόπο ώστε να εξασφαλίζεται κατάλληλη προστασία του προϊόντος.  Τα υλικά που χρησιμοποιούνται στο εσωτερικό του κιβωτίου πρέπει να είναι καινούργια, καθαρά και να μην είναι δυνατόν να προκαλούν εξωτερικές ή εσωτερικές αλλοιώσεις του προϊόντος. Επιτρέπεται η χρησιμοποίηση υλικών, και ιδίως χαρτιού ή ετικέτας που  περιέχει εμπορικές ενδείξεις, με την επιφύλαξη ότι η εκτύπωση ή η τοποθέτηση της ετικέτας πραγματοποιούνται με τη βοήθεια μη τοξικής μελάνης ή κόλλας.  Τα κιβώτια πρέπει να είναι απαλλαγμένα από κάθε ξένο σώμα.  Γ. Παρουσίαση  Τα ροδάκινα και τα νεκταρίνια είναι δυνατόν να παρουσιάζονται με έναν από τους ακόλουθους τρόπους:  - σε μικρές μονάδες συσκευασίας,  - τοποθετημένα σε ένα μόνο στρώμα, για την κατηγορία "Extra". Κάθε φρούτο της κατηγορίας αυτής πρέπει να είναι απομονωμένο από τα γειτονικά φρούτα.  Για τις κατηγορίες Ι και ΙΙ:  - τοποθετημένα σε ένα ή δύο στρώματα  ή  - το πολύ σε τέσσερα στρώματα, εφόσον τα φρούτα τοποθετούνται σε στέρεα κυψελώδη χωρίσματα κατά τρόπο ώστε να μην έρχονται σε επαφή με τα φρούτα του αποκάτω στρώματος.  VI. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ ΣΗΜΑΝΣΗ  Κάθε κιβώτιο πρέπει να φέρει στην ίδια πλευρά με στοιχεία ευανάγνωστα και ανεξίτηλα τις ακόλουθες ενδείξεις:  Α. Αναγνώριση   Συσκευαστής ή/και  αποστολέας  Όνομα και διεύθυνση ή συμβολικά στοιχεία αναγνωρίσεως που εκδίδονται ή αναγνωρίζονται από μια επίσημη υπηρεσία Β. Είδος του προϊόντος  - "ροδάκινα" ή "νεκταρίνια"- ονομασία του προϊόντος, εάν το περιεχόμενο δεν φαίνεται από έξω,  - όνομα της ποικιλίας για τις κατηγορίες "Extra" και Ι.  Γ. Καταγωγή του προϊόντος  Χώρα καταγωγής και, ενδεχομένως, περιοχή παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά  - κατηγορία,  - μέγεθος (εκφρασμένο με την ελάχιστη και μέγιστη διάμετρο ή περίμετρο ή με τον προσδιορισμό που προβλέπεται στον τίτλο ΙΙΙ "ταξινόμηση κατά το μέγεθος",  - αριθμός τεμαχίων (προαιρετικό).  Ε. Επίσημο σήμα ελέγχου (προαιρετικό).  (1) Τα παραπάνω προϊόντα είναι όλα τα είδη που προέρχονται από το Prunus persica Sieb. και Zucc., όπως τα συμπύρηνα ή εκπύρηνα ροδάκινα και νεκταρίνια ή παρόμοια (brugnons, pavies) και με επιδερμίδα χνουδωτή ή λεία.